CELEX: 32016R2221
Language: da
Date: 2016-12-05 00:00:00
Title: Kommissionens gennemførelsesforordning (EU) 2016/2221 af 5. december 2016 om tarifering af visse varer i den kombinerede nomenklatur

10.12.2016   
               
               
                  DA
               
               
                  Den Europæiske Unions Tidende
               
               
                  L 336/14
               
            KOMMISSIONENS GENNEMFØRELSESFORORDNING (EU) 2016/2221
      af 5. december 2016
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 5. december 2016.
         
            
               På Kommissionens vegne
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En artikel bestående af tre fleksible rør, der er forbundet via et Y-formet forbindelsesled. Hvert rør har for enden en luerkobling. Artiklens samlede længde er på ca. 16 cm, og rørenes diameter er på ca. 4 mm. Artiklen er fremstillet af forskellige former for plast såsom polyvinylchlorid og akrylpolymer.
                     Luerkoblingen anvendes til at forbinde artiklen med andre rør og/eller anordninger (f.eks. kanyler) på en måde, der forhindrer lækage.
                     Artiklen anvendes på forskellige områder, f.eks. i medicinske miljøer, laboratoriearbejde, forskning og andre miljøer, hvor der ikke må ske lækage.
                     Se billede (*1).
                  
                  
                     3917 33 00 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 8 til kapitel 39 og teksten til KN-kode 3917  og 3917 33 00 .
                     Ved frembydelse for toldmyndighederne betegnes artiklen ikke som en del af et medicinsk instrument i henhold til bestemmelse 2 til kapitel 90. Tarifering under pos. 9018  er derfor udelukket.
                     Med artiklens objektive karakteristika og egenskaber opfylder den betingelserne i pos. 3917  og kravene i bestemmelse 8 til kapitel 39.
                     Den tariferes derfor under KN-kode 3917 33 00  som andre rør, ikke forstærkede eller på anden måde i forbindelse med andre materialer, med fittings.
                  
               
            (*1)  Billedet er kun vejledende.